In nomine Dominj amen. Cunctis pateat euidenter quod anno a natiuitate Eiusdem millesimo quadringentesimo quinquagesimo 4:o,¹ jndiccione 2:a, xxv² die mensis Febrvarii, hora viii³ uel quasi, pontificatus sanctissimi in Christo patris et domini nostri domini Nicolai, diuina prouidencia pape quinti, anno viij,⁴ venerandus ac discretus vir dominus Birgerus, vtriusque iuris doctor, prepositus Vpsalensis et canonicus Aboensis,⁵ jn loco capitulari cathedralis ecclesie Strengnensis, in mei notarii publici testiumque infrascriptorum presencia constitutus, produxit in medium, ostendit et ad manus meas legendam tradidit quandam litteram protectoriam de pergameno, nobilium virorum dominorum consiliariorum regni Suecie, dapiferi, marscalci, militum, militarium et armigerorum, de quibus infra fit mencio, eorumque veris, sanis, illesis et integris xlvi⁶ sigillis inpendentibus roboratam et signatam, non abrasam, non cancellatam, nec in aliqua sui parte suspectam super iuribus et legibus, priuilegiis, libertatibus et immunitatibus ecclesiarum cathedralium et parrochialium aliorumque quorumcunque spiritualium locorum nec non et archiepiscopi, episcoporum, prelatorum, capitulorum, tocius cleri secularis et regularis vtriusque sexus ac ecclesiasticarum personarum regni Swecie, cuius tenor de verbo ad verbum sequitur et est talis: Jn nomine Domini amen. Vniuersis et singulis ad quorum noticiam (etc. Se n. 461).⁷ Post quas quidem produccionem, ostensionem, tradicionemve atque diligentem mej eiusdem examinacionem requisiuit me idem venerandus dominus prepositus supradictus nomine suo et tocius capituli Aboensis, quatenus sibi super hiis omnibus et singulis vnum vel plura conficerem instrumentum publicum seu publica instrumenta. Acta sunt hec anno Domini, jndiccione, die, mensis, hora diei et pontificatu prout superius continetur, presentibus ibidem venerandis viris dominis Birgero Hammar et magistro Michaele, canonicis Strengenensibus, testibus ad premissa vocatis specialiter et rogatis. Et quia ego Andreas Petri, clericus Strengenensis dyocesis, publicus sacra imperiali auctoritate notarius, predicte littere produccioni, ostensioni, leccioni ac examinacioni presens interfui vna cum testibus prenominatis, eaque vt premittitur fieri vidi et audiuj, jdeoque hoc publicum instrumentum propria manv scriptum exinde confeci, signoque et nomine meis solitis signauj in fidem et testimonium firmius omnium premissorum. Härefter är antecknadt: Promittunt et obligant se consiliarii regnj ad defendendum ecclesiam, personas ecclesiasticas, jura et libertates ecclesiasticas, jn Sudhercopia.